న్యూఢిల్లీ: ఔరంగాబాద్ నుంచి హైదరాబాద్ వెళుతున్న ఓ ప్యాసెంజర్ రైలు శుక్రవారం తెల్లవారుజామున పట్టాలు తప్పింది. కర్ణాటకలోని కల్గాపూర్-బాల్కి రైల్వే స్టేషన్ల మధ్య చోటు చేసుకున్న ఈ ఘటనలో ఇంజిన్ సహా మూడు బోగీలు పట్టాలు తప్పాయి. సమాచారం అందుకున్న రైల్వే శాఖ, విపత్తు నిర్వహణ శాఖ సీనియర్ అధికారులు హుటాహుటిన అక్కడికి చేరుకుని పరిస్థితిని సమీక్షించారు. ఈ ప్రమాదంలో కొందరికి స్వల్ప గాయాలు కాగా, ఎలాంటి ప్రాణనష్టం జరక్కపోవడంతో అధికారులు ఊపిరిపీల్చుకున్నారు. కాగా ఈ ఘటనపై ఇండియన్ రైల్వేస్ జనరల్ మేనేజర్ ఉన్నతస్థాయి విచారణకు ఆదేశించారు. రైలు ప్రమాద వివరాలను తెలుసుకునేందుకు రైల్వేశాఖ హెల్ప్లైన్ నంబర్లు ఏర్పాటు చేసింది. 040-23200865 (హైదరాబాద్), 02446-223540 (పార్లి), 08416-252013 (వికారాబాద్), 08482-226329 (బీదర్) నంబర్లకు ఫోన్ చేసిన వివరాలు తెలుసుకోవచ్చునని రైల్వే అధికారులు ప్రకటించారు.
newdhilly: aurangabad nunchi hyderabad velutunna oo passenger railu sukravaaram tellavaarujaamuna pattaalu tappindi. karnaatakalooni kalgapur-balki railve stationla madhya chotu chesukunna ee ghatanalo injin sahaa moodu bogilu pattaalu tappai. samacharam andukunna railve saakha, vipattu nirvahana saakha seanier adhikaarulu hutaahutina akkadiki cherukuni paristhitini sameekshinchaaru. ee pramaadamlo kondariki swalpa gaayalu kaga, elanti praananashtam jarakkapovadamto adhikaarulu oopiripeelchukunnaaru. kaga ee ghatanapai indian railves janaral manager unnatasthaayi vichaaranaku aadesinchaaru. railu pramaada vivaraalanu telusukunenduku railvesakha helpline nambarlu erpaatu chesindi. 040-23200865 (hyderabad), 02446-223540 (paarli), 08416-252013 (vikarabad), 08482-226329 (beedar) nambarlaku fon chesina vivaraalu telusukovachhunani railve adhikaarulu prakatinchaaru.